पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर। निजी की तुलना में सरकारी मेडिकल कॉलेजों में सस्ती पढ़ाई और अच्छा स्टाइपेंड मिलता है, लेकिन फिर भी जबावदेही के नाम पर कुछ खास नहीं। डॉ. एसएन मेडिकल कॉलेज से संबद्ध अस्पतालों में पीजी करने वाले 250 रेजिडेंट्स डॉक्टरों पर सरकार लाखों रुपए सिर्फ इसलिए खर्च करती है, क्योंकि डिग्री के दौरान लोगों को सेवा मिल सके। ऐसे में सरकार का अधिकार है कि वह इन पर नियंत्रण रखें, लेकिन कभी भी विपरीत परिस्थिति में सरकार कार्रवाई से हमेशा बचती है।
हालांकि सरकार ने अस्पतालों में बढ़ती मारपीट की घटनाओं के चलते प्रदेश में डॉक्टर के साथ मारपीट करने वालों के विरुद्ध कार्रवाई के लिए विशेष कानून भी बना दिया, लेकिन मरीजों व परिजनों के साथ होने वाले दुव्र्यवहार पर कोई कार्रवाई नहीं होती है। ज्यादातर मामलों में जांच ठंडे बस्ते में जाना आम बात है।
डोनेशन लाखों का, मानदेय सिफर
किसी भी निजी मेडिकल कॉलेज में पीजी में प्रवेश के लिए मेडिकल छात्रों को 50 लाख रुपए से अधिक डोनेशन देना पड़ता है। स्टाइपेंड व अन्य सुविधाएं भी नहीं मिलती।इसके अलावा कई कॉलेज तो डिग्री के बाद एक साल नौकरी का बांड भरवाते हैं। इधर, सरकारी कॉलेज में डोनेशन नहीं लिया जाता, स्टाइपेंड-सुविधा मिलती है। सरकार अपने खर्च के बावजूद एक साल नौकरी नहीं करवाती है।
सीएएस पीजी को पूरे वेतन की तैयारी
रेजिडेंट्स में सरकारी सेवारत डॉक्टर्स की सीटें होती हैं। हालांकि पिछले छह माह से इन्हें वेतन नहीं मिला है। इसकी वजह सरकारी नीति है। लेकिन अब एक न्यायालय के निर्णय के बाद इन्हें अपने पदस्थापन के समय का पूरा वेतन प्रशिक्षण काल में मिलेगा।
एमबीबीएस की डिग्री : सालाना फीस सिर्फ चार हजार तक , सहायक आचार्य से ज्यादा मानदेय
राजस्थान लोक सेवा आयोग द्वारा चयनित चिकित्सा अधिकारी को प्रोबेशन पीरियड में दो साल के लिए 19,200 रुपए फिक्स वेतन मिलता है। डीए नहीं मिलता। रेजिडेंट पर इससे अधिक खर्च और सुविधा दी जा रही है।
सरकारी कॉलेज में सस्ती पढ़ाई
सरकारी कॉलेजों से एमबीबीएस की डिग्री राजस्थान में 2-4 हजार रुपए सालाना फीस में ही मिल जाती है। हालांकि निजी कॉलेज में सालाना फीस 2.95 लाख रुपए हैं। इसके अलावा लाखों रुपए का डोनेशन अलग से।
रेजिडेंट्स पर खर्च (प्रतिमाह)
पीजी प्रथम वर्ष : 34,200 (मूल स्टाइपेंड 19000 व 80 फीसदी डीए)
पीजी द्वितीय वर्ष : 36000 (मूल स्टाइपेंड 20000 व 80 फीसदी डीए)
पीजी तृतीय वर्ष : 37800 (मूल स्टाइपेंड 21000 व 80 फीसदी डीए)
एमसीएच तथा डीएम डिप्लोमा
प्रथम वर्ष : 39860 (मूल स्टाइपेंड 21700 व 80 फीसदी डीए)
द्वितीय वर्ष :40410 (मूल स्टाइपेंड 22450 व 80 फीसदी डीए)
तृतीय वर्ष : 41760 (मूल स्टाइपेंड 23200 व 80 फीसदी डीए)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva bho_Deva hne_Deva hin_Deva mai_Deva bho_Deva bho_Deva hin_Deva zho_Hant eng_Latn